12. marts 2017. Afhøring.



Sigtede forklarede, at han var ked af det, som han havde gjort mod drengene, og han ville gerne sige undskyld. Det var hans overbevisning, at ingen af de drenge, som han havde forgrebet sig på, havde opdaget, hvad der var sket. I nogle tilfælde fordi de sov, og i de andre fordi det var i en skiftesituation.





21. marts 2017. Afhøring.



Sigtede forklarede, at han godt var klar over, at han havde et problem i forhold til mindreårige børn, og sådan havde det været helt tilbage fra han var teeenager, da han blev klar over, at han blev tiltrukket af drenge i alderen 6-8 år.



Dengang havde sigtede ikke fysisk haft kontakt med drenge, og han havde ikke kunnet snakke med sine forældre eller andre om, at han var tiltrukket af drenge.



Sigtede havde haft en vanskelig opvækst og var blevet mobbet meget fra 3. til 9.klasse.



Hans søster vidste, at han havde en god tilgang til børn, og hun hjalp ham med at skaffe et job som pædagogmedhjælper i en børnehave.



Når sigtede skulle skifte drengene, tog han bleen af dem (herefter fortæller sigtede i detaljer, hvordan han krænkede eller voldtog børnene.) Samtidig optog han det på sin telefon. Optagelserne, som han tog med hjem, lagde han over på en tablet og siden over på et SD-kort. Nogle af optagelserne stod der navn på, men det var ikke dem alle.



Sigtede oplyste, forespurgt, at han foretrak drenge af udenlandsk herkomst, men etnisk danske drenge var også blandt dem, som han havde forgrebet sig på og havde lavet optagelser med.



Sigtede forklarede, at en anden arbejdsopgave i institutionen, som han udnyttede, var når de treårige sov til middag. Når sigtede havde opgaven med at putte dem og læse historier for dem, kunne han have favoritter blandt drengene, hvor han tog deres bukser og ble af og forgreb sig på dem, alt i mens han filmede det.





21.marts 2018. Byretten i Glostrup. Per Pedersen siger:



– Det er ikke noget, jeg synes, der er fedt at gå ind at gøre. Men jeg føler, at jeg har brug for at se de her drenge nøgne. De første gange var jeg rystende nervøs.



– Jeg synes også, det formilder, når det er sex, at det var mens, de var sovende.



– Det var blevet en dårlig vane.



– Jeg var bange for at blive opdaget. Derfor søgte jeg ikke hjælp. Jeg burde nok være stoppet.





Psykiatrisk vurdering, som indgik i retssagen mod Per Pedersen:



– Narcissisme.



– Lav intelligens i normalområdet.



– Seksuel afvigelse – pædofil.



– Høj risiko for residiv (for at begå forbrydelsen igen -red).



– Sarkastisk, humoristisk omkring sagen. Virker dog forpint.



– Yderst selvoptaget.



– Udtrykker tristhed over, at det er forbudt at være sammen med børn.



– Seksualitet udelukkende rettet mod børn.



– Mangel på skyld, ansvar og anger.

